[{"text_idx": "#000000", "text": "2014ko \u201cFan Hemendik!\u201d egunean, ekainaren 14an, Espainiako segurtasun indarrek Euskal Herritik alde egin dezaten galdatzeko, On\u0303atiko Guardia Zibilaren kuartelaren aintzinean egin da flashmoba arrakastatsu bat. Laugarren urtea On\u0303atin \u201cFan Hemendik!\u201d eguna egiten dela, eta antolatzaileak kontent ziren berrikuntzek ukan duten erantzunarekin."}, {"text_idx": "#000001", "text": "On\u0303atin bereko eta Debagoieneko beste herri batzuetako jendea ez ezik, urrunagotik etorritakoek ere parte hartu dute ekitaldietan (Azpeititik edo Altsasutik joandakoek)."}, {"text_idx": "#000002", "text": "Hainbat berrikuntzekin egin dute aurten \u201cFan Hemendik!\u201d eguna On\u0303atin, eta antolatzaileek berrikuntzon balorazio positiboa egin dute. \u201cOso gustura gaude. Goizeko jolaspoteoak, esaterako, erantzun ona izan du. Bazkaltzeko ia 400 pertsona elkartu gara, eta tabernetan egindako kontzertuak ere oso ondo joan dira. Egin dugun flashmob-ak eguna borobildu du\u201d adierazi du Fan Hemendik! batzordeko kide den Julen Romaratezabalak Goiena.net-i."}, {"text_idx": "#000003", "text": "Flashmob-a izan da, hain zuzen ere, Guardia Zibila On\u0303atitik eta Euskal Herritik joaitea galdegiteko helburu duen egunak aurten izan duen berrikuntza deigarrienetako bat. 19:30ean abituta \u201cFan hemendik. Utzi bakean\u201d leloa zeraman pankartarekin manifestazioa Guardia Zibilaren koartelera heldu denean egin dute, Ertzaintzaren begiradapean. Egurra Ta Kitto taldearen Errefusa kantua erabili dute flashmob-erako, eta azpimarratzekoa da taldekoak ere bertan egon direla."}, {"text_idx": "#000004", "text": "Flashmob-a bukatzean, berriz ere indartu dira txistuak eta Guardia Zibila joan dadin eskatzeko oihuak, eta ondotik, txosnagunean bukatu da manifestazioa."}, {"text_idx": "#000008", "text": "There are no upcoming events."}, {"text_idx": "#000009", "text": "Premie\u0300re exposition de baux fraduleux du Pays BasqueEn Bretagne aussi, batailles pour le logementLe droit au logement n\u2019est pas secondaire !Etxebizitzari buruzko Foroa!Le renard libre dans le poulailler libre"}]